Opna Hafnarfjarðarmótið í borðtennis fór fram í íþróttahúsinu við Strandgötu laugardaginn 11. janúar síðastliðinn . Til leiks voru skráðir 36 leikmenn , bæði karlar og konur sem spiluðu í fjögurra manna riðlum sem spiluðu fjórar umferðir . Fyrirkomulagið var þannig að leikmaður nr. 1 og 3 og leikmenn nr. 2 og 4 í hverjum riðli léku fyrst og síðan innbyrðis sigurvegarar í hvorri viðureign og þeir sem höfðu tapað . Eftir fyrstu umferð færðust tveir efstu úr hvorum riðli upp um tvo riðla og tveir neðstu niður um tvo riðla . Í næstu umferð var spilað með sama fyrirkomulagi nema hvað aðeins einn færðist upp og einn niður um einn riðil . Í síðustu umferðinni kepptu í hverjum riðli leikmenn nr. 1 og 4 í hverjum riðli leikmenn nr. 2 og 3 í hverjum riðli . Sigurvegarar úr þeirri viðureign kepptu síðan til úrslita í sínum riðli . Á mótinu hafði Birgir Ívarsson sem dvalið hefur við æfingar og keppni í Svíþjóð nokkra yfirburði en hann vann allar viðureignir sínar næst örugglega utan eina viðureign við Magnús Hjartarson úr Víkingi sem fór 3 - 2 í lotum . Í úrslitaleik lagði Birgir félaga sinn Jóhannes Bjarka Urbancic Tómasson 3 - 0 . Kvennamegin hafði Nevena Tasic úr Víkingi nokkra yfirburði en hún varð efst á mótinu kvennamegin , eða í 9 sætinu á mótinu . Í öðru sæti karlamegin varð Jóhannes Bjarki Urbancic Tómasson úr BH og í öðru sæti kvennamegin varð Agnes Brynjarsdóttir úr Víkingi . Sigurvegarar í einstökum riðlum voru eftirfarandi :